La Policia Local de Burjassot reprén les xarrades d’Igualtat i violència de gènere en els centres de Secundària
2025-07-24

La Policia Local de Burjassot ha représ les xarrades educatives en els centres educatius de Burjassot, una vegada recuperada la normalitat post pandèmia. Així, en els centres de Secundària, la regidoria d’Igualtat, dirigida des de l’Alcaldia i la Policia Local del municipi han tornat a posar en marxa les xarrades de sensibilització juvenil en matèria d’igualtat i prevenció de la violència de gènere.

Aquesta setmana, el dimecres 30 de març, ha tingut lloc una d’aquestes xarrades en el col·legi de La nostra Senyora de la Nativitat, dirigida a l’alumnat de 3r d’ESO. Les xarrades consten de dues sessions. En la primera, s’aborden temes relacionats amb la igualtat de drets i oportunitats entre dones i homes, mentre que en una segona sessió, la PLB aprofundeix amb els joves escolars en la desigualtat com a origen per a la violència de gènere, així com els tipus de violència masclista que existeixen, les seues fases, com detectar-les, la prevenció i la influència de les xarxes socials.